
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 589 

15 Απριλίου 2015 


ΑΠΟΦΑΣΕΙ Σ 

Αριθμ. οικ. 15383/Δ9.4408 

Μεταβίβαση αρμοδιοτήτων του Αναπληρωτή Υπουρ¬ 
γού Εργασίας, Κοινωνικής Ασφάλισης και Κοινωνι¬ 
κής Αλληλεγγύης Δημητρίου Στρατούλη στο Γενι¬ 
κό Γραμματέα της Γενικής Γραμματείας Κοινωνικών 
Ασφαλίσεων του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης Γεώργιο 
Ρωμανιά. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) των άρθρων 41, 50, 51, 54 και 90 του Κώδικα Νομο¬ 
θεσίας για την Κυβέρνηση και τα Κυβερνητικά όργανα 
(Π.δ. 63/2005, Α' 98), 

β) του Π.δ/τος 113/2014 «Οργανισμός Υπουργείου Ερ¬ 
γασίας, Κοινωνικής Ασφάλισης και Πρόνοιας», Α' 180, 
όπως ισχύει, 

γ) του άρθρου 27 του Ν. 4320/2015 «Ρυθμίσεις για τη 
λήψη άμεσων μέτρων για την αντιμετώπιση της ανθρω¬ 
πιστικής κρίσης, την οργάνωση της Κυβέρνησης και 
των Κυβερνητικών Οργάνων και λοιπές διατάξεις» Α' 29, 

δ) του Π.δ/τος 25/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», Α' 21, 

ε) της υπ’ αριθμ. Υ147/30-3-2015 απόφασης του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Εργασίας, Κοινωνικής Ασφάλισης και Κοινωνι¬ 
κής Αλληλεγγύης, Δημήτριο Στρατούλη», Β' 483. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Στο Γ ενικό Γ ραμματέα της Γ ενικής Γ ραμματείας Κοι¬ 
νωνικών Ασφαλίσεων του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης Γεώργιο 
Ρωμανιά μεταβιβάζουμε την άσκηση των ακόλουθων 
αρμοδιοτήτων: 


Άρθρο 1 

Ο Γ ενικός Γ ραμματέας προΐσταται των Υπηρεσιών της 
Γ ενικής Γ ραμματείας Κοινωνικών Ασφαλίσεων (Γ.Γ.Κ.Α.), 
έχει την ευθύνη της εύρυθμης λειτουργίας όλων των 
οργανικών μονάδων αυτής (Γενικής Διεύθυνσης, Διευ¬ 
θύνσεων, Τμημάτων, Αυτοτελούς Τμήματος) και ελέγχει 
τη νομιμότητα και πληρότητα των διαβιβαζομένων προς 
υπογραφή από τον Αναπληρωτή Υπουργό Εργασίας, 
Κοινωνικής Ασφάλισης και Κοινωνικής Αλληλεγγύης 
Δημήτριο Στρατούλη υπηρεσιακών εγγράφων. 

Άρθρο 2 

Πέραν των ως άνω γενικότερων αρμοδιοτήτων του, 
ο Γ ενικός Γ ραμματέας ασκεί και τις ακόλουθες ειδικό¬ 
τερες αρμοδιότητες που αναφέρονταί: 

α) Στη μετακίνηση εντός της Γ.Γ.Κ.Α. του προσωπικού 
που υπηρετεί σε αυτήν. 

β) Σε έγγραφα προς τις υπηρεσίες της Ευρωπαϊκής 
Ένωσης και άλλων Διεθνών Οργανισμών και άλλες αρ¬ 
μόδιες υπηρεσίες του Υπουργείου Εξωτερικών ή άλλων 
Υπουργείων σχετικά με τις θέσεις της Γ.Γ.Κ.Α. 

γ) Στην παρακολούθηση των εξελίξεων σε διεθνές 
επίπεδο (Ε.Ε., ΔΟΕ, Συμβούλιο Ευρώπης, ΟΟΣΑ κ.λπ.) 
επί ζητημάτων κοινωνικής ασφάλισης και στην έγκαιρη 
λήψη μέριμνας για την εκπροσώπηση και κατάλληλη και 
αποτελεσματική συμμετοχή της Γ.Γ.Κ.Α. σε συνέδρια, 
ημερίδες, ομάδες εργασίας και ίοΓα επί θεμάτων κοι¬ 
νωνικής ασφάλισης αρμοδιότητας Γ.Γ.Κ.Α. 

δ) Στην παρακολούθηση της εφαρμογής των υφιστα¬ 
μένων διεθνών διμερών συμβάσεων επί θεμάτων κοι¬ 
νωνικής ασφάλισης με τρίτες χώρες και την εισήγηση 
για σύναψη νέων διμερών συμβάσεων με άλλες χώρες 
και τη μέριμνα για την έγκαιρη και αποτελεσματική 
αντιμετώπιση πιθανών συναφών προβλημάτων. 

ε) Στην παρακολούθηση της εν γένει λειτουργίας των 
ΚΕΠΑ και τη λήψη μέριμνας για την επίλυση πιθανών 
συναφών προβλημάτων. 

στ) Σε εγκυκλίους και έγγραφα με τα οποία ερμη¬ 
νεύονται θέματα κοινωνικής ασφάλισης αρμοδιότητας 
Γ.Γ.Κ.Α. και στη μέριμνα για την εν γένει συμμόρφωση 

των ασφαλιστικών φορέων προς την εκάστοτε ισχύουσα 
νομοθεσία και την παρακολούθηση της συμβατότητας 
των εκδιδομένων εγκυκλίων και πόσης φύσεως πρά¬ 
ξεων των Διοικήσεων και των λοιπών οργάνων των 
ασφαλιστικών φορέων προς τις αντίστοιχες οδηγίες 
της Γ.Γ.Κ.Α. 

ζ) Στην έκδοση εγκυκλίων και παροχή οδηγιών προς 
όλες τις υπηρεσίες της Γ.Γ.Κ.Α. και προς τα εποπτευό¬ 
μενα Νομικά Πρόσωπα για τον προγραμματισμό και το 
συντονισμό της κοινής δραστηριότητάς τους με σκο¬ 
πό την αποτελεσματική υλοποίηση της κυβερνητικής 
πολιτικής. 

η) Σε έγγραφα συναρμοδιότητας και άλλης Γενικής Δι¬ 
εύθυνσης του Υπουργείου Εργασίας, Κοινωνικής Ασφά¬ 
λισης και Κοινωνικής Αλληλεγγύης πέραν της Γ ενικής 
Διεύθυνσης Κοινωνικής Ασφάλισης. 

θ) Στην υπόδειξη υπαλλήλων της Γ.Γ.Κ.Α. ως εκπρο¬ 
σώπων προκειμένου να ορισθούν μέλη Συλλογικών 
Οργάνων που συνιστώνται και συγκροτούνται από το 
Υπουργείο. Την αρμοδιότητα επιλογής και ορισμού των 
Μελών των Διοικητικών Συμβουλίων και των Διοικητών 
ή Προέδρων των ασφαλιστικών φορέων διατηρεί ο Ανα¬ 
πληρωτής Υπουργός. 

ι) Στην υπόδειξη υπαλλήλων της Γ.Γ.Κ.Α. ως εκπροσώ¬ 
πων προκειμένου να ορισθούν μέλη Συλλογικών Οργά¬ 
νων (Επιτροπών, Ομάδων Εργασίας) που συνιστώνται 
και συγκροτούνται από έτερους φορείς της Γενικής 
Κυβέρνησης. 

ια) Στην υπόδειξη συμμετοχής υπαλλήλων της Γ.Γ.Κ.Α. 
σε προγράμματα επιμόρφωσης στο εξωτερικό. 

ιβ) Στη διαδικασία διοργάνωσης συνεδρίων και εκθέ¬ 
σεων με αντικείμενο αρμοδιότητας της Γ.Γ.Κ.Α. 


ιγ) Στην εποπτεία και τη μέριμνα για την παρακο¬ 
λούθηση της τήρησης της ισχύουσας νομοθεσίας περί 
οργάνωσης και λειτουργίας της Εθνικής Αναλογιστικής 
Αρχής και ιδίως της εφαρμογής των προβλέψεων του 
άρθρου 9 του Ν. 3029/2002. 

ιδ) Στη μέριμνα και την παρακολούθηση της εν γένει 
λειτουργίας της ΗΔΙΚΑ. 

ιε) Στη γενικότερη εποπτεία επί των οικονομικών θε¬ 
μάτων που αφορούν τους φορείς Κοινωνικής Ασφάλισης 
αρμοδιότητας της Γ.Γ.Κ.Α. και ιδίως της παρακολούθη¬ 
σης της νομιμότητας και κανονικότητας στην είσπραξη 
των ασφαλιστικών εισφορών και τη μέριμνα για τη λήψη 
των εκάστοτε αναγκαίων μέτρων διασφάλισης της νο¬ 
μιμότητας και κανονικότητας αυτής. 

ιστ) Στη μέριμνα για την επιτυχή ολοκλήρωση της δι¬ 
αδικασίας κωδικοποίησης της ασφαλιστικής νομοθεσίας 
στα πλαίσια εφαρμογής της ευρισκόμενης σε εξέλιξη 
σχετικής σύμβασης. 

ιζ) Σε θέματα οργάνωσης και λειτουργίας των Ταμείων 
Επαγγελματικής Ασφάλισης. 

Άρθρο 3 

Από την έναρξη ισχύος της παρούσας απόφασης παύει 
να ισχύει κάθε προηγούμενη που ρυθμίζει παρόμοια 
θέματα. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημέρα δημοσίευσής της. 

Αθήνα, 9 Απριλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΔΗΜΗΤΡΙΟΣ ΣΤΡΑΤΟΥΛΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

